ระเบียบกรมการขนส่งทางบกระเบียบกรมการขนส่งทางบกว่าด้วยการขออนุญาตและการอนุญาตให้ใช้รถในการรับจ้างรับส่งนักเรียนพ.ศ.๒๕๔๗ เพื่อให้การปฏิบัติเกี่ยวกับการขออนุญาตและการอนุญาตให้ใช้รถในการรับจ้างรับส่งนักเรียนเป็นไปด้วยความเรียบร้อยและถูกต้องอาศัยอำนาจตามความในมาตรา ๒๒ วรรคสอง แห่งพระราชบัญญัติรถยนต์ พ.ศ. ๒๕๒๒อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการขออนุญาตและการอนุญาตให้ใช้รถในการรับจ้างรับส่งนักเรียน พ.ศ. ๒๕๔๗ข้อ ๒[๑] ระเบียบนี้ให้ใช้บังคับตั้งแต่วันที่ ๑ตุลาคม พ.ศ. ๒๕๔๗ เป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับที่กำหนดไว้ในระเบียบนี้ให้ใช้ระเบียบนี้แทนข้อ ๔ ในระเบียบนี้การรับจ้างรับส่งนักเรียนหมายความว่า การรับส่งนักเรียนด้วยรถยนต์ส่วนบุคคลตามกฎหมายว่าด้วยรถยนต์เพื่อสินจ้างรถรับส่งนักเรียนหมายความว่า รถยนต์นั่งส่วนบุคคลเกินเจ็ดคนแต่ไม่เกินสิบสองคน (รย. ๒)ตามกฎหมายว่าด้วยรถยนต์ที่นำไปใช้ในการรับจ้างรับส่งนักเรียนนักเรียนหมายความว่า บุคคลซึ่งกำลังศึกษาในระดับก่อนประถมศึกษา ประถมศึกษาหรือมัธยมศึกษาทั้งสายสามัญและสายอาชีพข้อ ๕ผู้ใดประสงค์จะใช้รถรับส่งนักเรียนให้ยื่นคำขอตามแบบที่กรมการขนส่งทางบกกำหนดณที่ทำการของนายทะเบียนที่รถนั้นอยู่ในเขตความรับผิดชอบและนำรถเข้ารับการตรวจสภาพพร้อมด้วยหลักฐานประกอบคำขอดังต่อไปนี้(๑) บุคคลธรรมดา(ก)ภาพถ่ายบัตรประจำตัวประชาชนเจ้าของรถหรือผู้ครอบครองรถตามหลักฐานที่ปรากฏทางทะเบียน(ข)ใบคู่มือจดทะเบียนรถหรือภาพถ่าย(๒) นิติบุคคล(ก)หนังสือรับรองการเป็นนิติบุคคลของนายทะเบียนหุ้นส่วนบริษัท(ข)ภาพถ่ายบัตรประจำตัวประชาชนของผู้มีอำนาจกระทำการแทนนิติบุคคล(ค)ใบคู่มือจดทะเบียนรถหรือภาพถ่ายข้อ ๖รถรับส่งนักเรียนต้องมีเครื่องอุปกรณ์สำหรับรถครบถ้วนถูกต้องตามที่กฎหมายกำหนดและเป็นรถที่ไม่ค้างชำระภาษีประจำปีรวมทั้งต้องจัดให้มี(๑)แผ่นป้ายพื้นสีส้มขนาดกว้างไม่น้อยกว่า ๒๕ เซนติเมตร ยาวไม่น้อยกว่า ๖๐ เซนติเมตรมีข้อความว่า รถรับ ส่งนักเรียนเป็นตัวอักษรสีดำความสูงไม่น้อยกว่า ๑๕ เซนติเมตรติดอยู่ที่ด้านหน้าและด้านท้ายของตัวรถให้สามารถมองเห็นข้อความได้โดยชัดเจนในระยะไม่น้อยกว่า๕๐ เมตรเมื่อมิได้ใช้รถนั้นรับส่งนักเรียนให้ถอดแผ่นป้ายหรือปิดคลุมข้อความดังกล่าว(๒)ไฟสัญญาณสีเหลืองอำพันหรือสีแดงปิดเปิดเป็นระยะติดไว้ที่ด้านหน้าและด้านท้ายของตัวรถเพื่อให้ผู้ขับรถที่สวนมาหรือตามหลังมาเห็นได้โดยชัดเจนในระยะไม่น้อยกว่า ๑๕๐ เมตรเมื่อมิได้ใช้รถนั้นรับส่งนักเรียนให้งดใช้ไฟสัญญาณดังกล่าว(๓) เครื่องมือเครื่องใช้ที่จำเป็นเพื่อช่วยเหลือนักเรียนเมื่อมีอุบัติเหตุหรือเหตุฉุกเฉินเกิดขึ้นดังต่อไปนี้(ก)เครื่องดับเพลิงที่มีขนาดพอสมควรและติดตั้งไว้ภายในรถในที่เหมาะสมปลอดภัยพร้อมที่จะใช้การได้ทุกขณะ(ข) ฆ้อนทุบกระจก ๑อัน สำหรับรถที่มีลักษณะเป็นรถตู้โดยสารฆ้อนทุบกระจกต้องเก็บไว้ในที่ปลอดภัยและสามารถนำมาใช้งานได้โดยสะดวกข้อ ๗ผู้ได้รับอนุญาตให้ใช้รถรับส่งนักเรียนต้องไม่บรรทุกหรือยินยอมให้ผู้อื่นบรรทุกผู้โดยสารอื่นปะปนไปกับนักเรียนเว้นแต่ผู้ควบคุมดูแลนักเรียนหรือผู้ปกครองข้อ ๘ ผู้ขับรถรับส่งนักเรียนต้องไม่เป็นผู้มีประวัติเสียหายอันเกิดจากการขับรถและเป็นผู้ซึ่งได้รับใบอนุญาตเป็นผู้ขับรถทุกประเภทตามกฎหมายว่าด้วยการขนส่งทางบกหรือใบอนุญาตขับรถยนต์สาธารณะหรือใบอนุญาตขับรถยนต์ส่วนบุคคลที่ได้รับอนุญาตมาแล้วไม่น้อยกว่า ๓ ปีข้อ ๙ ผู้ได้รับอนุญาตให้ใช้รถรับส่งนักเรียนต้องจัดให้มีผู้ควบคุมดูแลนักเรียนซึ่งมีอายุไม่ต่ำกว่า๑๘ ปี ประจำอยู่ในรถตลอดเวลาที่ใช้รับส่งนักเรียนข้อ ๑๐ผู้ได้รับอนุญาตให้ใช้รถรับส่งนักเรียนต้องส่งนักเรียนให้ถึงโรงเรียนหรือที่อยู่อาศัยหรือส่งมอบให้แก่ผู้ปกครองโดยตรงหรือส่ง ณ สถานที่ที่ตกลงกันข้อ ๑๑หนังสืออนุญาตให้ใช้รถรับส่งนักเรียนให้เป็นไปตามแบบแนบท้ายระเบียบนี้และให้นายทะเบียนอนุญาตให้ใช้รถรับส่งนักเรียนได้ไม่เกินครั้งละ ๖ เดือน นับแต่วันอนุญาตหนังสืออนุญาตตามวรรคหนึ่งให้ผู้ได้รับอนุญาตเก็บไว้ภายในรถเพื่อใช้แสดงต่อผู้มีอำนาจตรวจสอบข้อ ๑๒ผู้ได้รับอนุญาตให้ใช้รถรับส่งนักเรียนผู้ใดฝ่าฝืนหรือไม่ปฏิบัติตามความในข้อ๖ ข้อ ๗ ข้อ ๘ ข้อ ๙ หรือข้อ ๑๐ หรือเงื่อนไขที่กำหนดไว้ในหนังสืออนุญาตตามข้อ ๑๑ให้นายทะเบียนยกเลิกการอนุญาตข้อ ๑๓ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑ กันยายน พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกพรพิมล/พิมพ์๒๙มีนาคม ๒๕๔๘ธัญกมล/ศุภสรณ์/ตรวจ๒๒เมษายน ๒๕๔๘A+B[๑] รก.๒๕๔๗/พ๑๒๑ง/๔๐/๒๗ตุลาคม ๒๕๔๗